Kur’ani mai girma a ko’ina yana kira ga musulmi da su kasance masu hadin kai a tsakani juna kuma yana yi musu kashedi da rarraba: “ku yi riko da igiyar Allah baki daya kada ku rarraba”. [1]
A mahangar Kur’ani daya daga cikin manyan abubuwa miyagu shi ne Allah madaukaki ya azabtar da wata al’umma da rarraba sakamakon wasu ayyuka nasu marasa kyawu, a kan haka ne Allah madaukaki yake cewa: “Ka ce shi mai cikakken iko ne wanda zai iya aiko muku da azaba daga saman kawunanku, ko kuma ta karkashin kafafuwanku, ko kuma ya sanya ku kungiya-kungiya ta yadda zaku dandani azaba a tsakaninku”. [2]
Al’ummar da ta kasance kowane gungu ya yi wajensa, wato ba su karkashin shugabancin wani shugaba na Allah guda daya, ko alama ba su da alaka da Manzo (s.a.w) “Lallai mutanen da suka kasance sun rarraba addininsu kuma sun kasance kungiya-kungiya, to ko alama ba ka da alaka da su”. [3]
Juhudi Anudi wanda ake kira da (Shas) sakamakon hadin kai da Aus da kazraj suka samu, ya yi matukar bakin ciki don haka ne ya ingiza wani matashin bayahude ta yadda zai halarci taronsu ya kuma ci gaba da ambatar labaran yakunan da suka faru tsakanin wadannan kabilu guda biyu ta yadda zai kafa tushen munafunci a cikinsu, wannan makirci ne ya janyo wasu masu saukin fahimta daga cikin wadannan kabilu guda biyu, har ya kasance saura kadan su shiga yaki a gaban masallacin Manzo (s.a.w) kamar yadda suka saba a baya, ammacikin ikon Allah Manzo ya samu labarin abin da yake faruwa, cikin sauri Manzo ya shawo kan al’amarin da wadannan kalmomi nasa ta yadda ya sha gaban wannan rarraba wacce aka so kullawa ta hanyar wannan makirci. Ga abin da manzon yake cewa: “ku ji tsoron Allah, yanzu a gabana zaku raya sunnar jahiliyya, wannan kuma bayan Allah madaukaki ya shiryar da ku zuwa ga musulunci, sannan ya girmama ku da nisanta daga wannan muguwar Sunna, sannan ya tseratar da ku daga kafirci ya sanya zukatanku suka kusanci juna suna masu kaunar juna”. [5]